CELEX: 62013TN0165
Language: sk
Date: 2013-03-20 00:00:00
Title: Vec T-165/13: Žaloba podaná 20. marca 2013 — Talanton/Komisia

1.6.2013   
            
            
               SK
            
            
               Úradný vestník Európskej únie
            
            
               C 156/44
            
         Žaloba podaná 20. marca 2013 — Talanton/Komisia
   (Vec T-165/13)
   2013/C 156/83
   Jazyk konania: gréčtina
   
      Účastníci konania
   
   
      Žalobkyňa: Talanton Anonimi Emporiki — Simvouleftiki-Ekpaideftiki Etairia Dianomon, Parochis Ipiresion Marketigk kai Dioikisis Epicheiriseon (Talanton SA Business Consulting and Marketing Services) (Atény, Grécko) (v zastúpení: M. Angelopoulos a K. Damis, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               určil, že odmietnutie, zo strany Európskej komisie, výdavkov žalobkyne vo výške päťstosedemdesiatosemtisícdeväťstotridsaťsedem (578 937) eur zo zmluvy o projekte „A sophisticated multi parametric system for the continuous effective assessment and monitoring of motor status in Parkinson’s disease and other neurodegenerative diseases (PERFORM)“ na základe správy o kontrole č. 11-BA-135-006 je v rozpore s jej zmluvnými povinnosťami a že žalobkyňa je povinná vrátiť Európskej komisii sumu dvadsaťjedentisícstosedemdesiatjeden (21 171) eur, a nie sumu štyristoosemdesiatsedemtisícstojeden (487 101) eur a sumu náhrady škody v peniazoch, ktorú vyčísli Európska komisia,
            
         
               —
            
            
               určil, že odmietnutie, zo strany Európskej komisie, výdavkov žalobkyne vo výške stopäťdesiattritisícstosedemnásť (153 117) eur zo zmluvy o projekte „Point-Of-CarE MONitoring and Diagnostics for Autoimmune Diseases (POCEMON)“ na základe správy o kontrole č. 11-BA-135-006 je v rozpore s jej zmluvnými povinnosťami a že žalobkyňa je povinná vrátiť Európskej komisii sumu stoštyridsaťtritisícšesťstosedemdesiatjeden (143 671) eur, a nie sumu dvestosedemdesiattritisícpäťstopäťdesiatdeväť eur a šesťdesiattri centov (273 559,63) a sumu náhrady škody v peniazoch, ktorú vyčísli Európska komisia.
            
         
      Dôvody a hlavné tvrdenia
   
   V tejto žalobe žalobkyňa spája dve žaloby.
   Po prvé, žalobu o zodpovednosť Komisie zo zmluvy FP7-215952 na uskutočnenie projektu „A sophisticated multi parametric system for the continuous effective assessment and monitoring of motor status in Parkinson’s disease and other neurodegenerative diseases (PERFORM)“ a kontrolnej správy č. 11-BA-135-006 v súlade s článkom 272 ZFEÚ. Žalobkyňa konkrétne uvádza, že Európska komisia znáša zodpovednosť za porušenie svojich zmluvných povinností a porušenie zásad legitímnej dôvery a proporcionality.
   Po druhé, žalobu o zodpovednosť Komisie zo zmluvy FP7-216088 na uskutočnenie projektu „Point-Of-CarE MONitoring and Diagnostics for Autoimmune Diseases (POCEMON)“ a kontrolnej správy č. 11-BA-135-006 v súlade s článkom 272 ZFEÚ. Žalobkyňa konkrétne uvádza, že Európska komisia znáša zodpovednosť za porušenie svojich zmluvných povinností a porušenie zásad legitímnej dôvery a proporcionality.